Храмавы комплекс мае сваю дзіўную гісторыю. У 366 годзе манах Лэ Цзун, праязджаючы па Вялікім шаўковым шляху, убачыў водбліск святла, з якога выйшла тысяча будаў. Уражаны гэтым знакам, ён пакінуў караван і адправіўся да аазіса. Манах высек у скале першую пячору, за ім пацягнуліся тысячы паломнікаў. Калісьці тут цякла пустынная рака, якая ўтварыла скальную сцяну. З ІV па XІV стагоддзе вернікі выкалупалі ў ёй з параўнальна мяккага каменю прыкладна тысячу ніш і пячор. Яны пераўтварыліся ў адзін з самых прыгожых будыйскіх храмавых комплексаў у свеце.